গুণাবলিসমৃদ্ধ বহু চরিত্রের সমাবেশ ঘটেছে উপন্যাসে; বহু ঘটনাপ্রবাহের বর্ণনা আছে। সর্বোপরি দেশবিভাগ যে ট্র্যাজেডি বা বেদনাবহ পরিণাম বয়ে এনেছে, লক্ষ মানুষের প্রাণহানি, দেশান্তর, নারীর অবমাননা, সাম্প্রদায়িক পীড়ন যে-কোনো পাঠকের হৃদয় আর্দ্র না করে পারে না। বোধ ও উপলব্ধি দিয়ে দেশভাগের বেদনাকে ভিন্ন পরিপ্রেক্ষিতে উপলব্ধি করেছেন তিনি। এই উপন্যাস রচনাও তাঁর বৃহৎ সাহিত্যকর্ম।